Alle 18-vuotiaiden vuoden 2017 MM-kilpailuissa Tšehovitš oli tehoilla 5+4=9 Venäjän paras maalintekijä ja hän jakoi joukkueen sisäisen pistepörssin voiton Andrei Svetšnikovin kanssa. Tšehovitš sijoittui turnauksen maalipörssissä toiseksi edellään vain Suomen Kristian Vesalainen. Hänet valittiin turnauksen tähdistökentälliseen. Tšehovitš valittiin myös Slovakiaa vastaan pelatun puolivälieräottelun päätteeksi joukkueensa ottelun parhaaksi pelaajaksi. Hän oli mukana myös Venäjän alle 20-vuotiaiden MM-leiriryhmässä vuoden 2019, mutta Tšehovitš joutui kuitenkin jättämään turnauksen väliin selkävamman vuoksi.